Hr Igor Taro

Siseminister

KIRJALIK KÜSIMUS

Lugupeetud härra Igor Taro

### Kodakondsuse seaduse **paragrahvi 81 lõige 1 sätestab muuhulgas, et** eesti keele eksami positiivselt sooritanud isikule hüvitatakse tasemeeksamiks ettevalmistamisele suunatud eesti keele õppe eest tasutud õppemaksust kuni 100 protsenti [Vabariigi Valitsuse](https://www.riigiteataja.ee/akt/dyn=130012025004&id=13351764) kehtestatud piirmäära ulatuses.

Lähtudes Riigikogu kodu- ja töökorra seaduse paragrahvi 147 lõikest 1 palun vastata järgmistele küsimustele:

1. Kui palju on alates Kodakondsuse seaduse jõustumisest käinud Eesti kodakondsuse taotlejaid eesti keele eksamil ja kui palju neist on eksami positiivselt sooritanud? Palun vastuses tuua välja andmed iga aasta kohta eraldi.
2. Kui palju on eesti keele eksami positiivselt sooritanud isikutele hüvitatud eesti keele õppemaksu kulusid aastatel 2020 kuni 31. juulini 2025? Palun vastuses tuua välja andmed iga aasta kohta eraldi, märkides ära hüvitiste kogusumma ja hüvitist saanud isikute arvu.
3. Juhul, kui seaduses sätestada Eesti kodakondsuse saamise tingimuseks eesti keele oskus vähemalt keeleseaduses sätestatud B-2 tasemel ja hakata ka vastavaid õppemaksu kulusid hüvitama, siis kui palju muutuksid prognoosi kohaselt riigieelarves hüvitiste maksmise kulud 2026. aastal?

Lugupidamisega

Helir-Valdor Seeder

Riigikogu liige